《念奴娇》
宋代·周申

秋来两日，因个甚、乌鹊侵晨传喜。却是常娥亲姊妹，降作人间佳丽。黛柳长青，官梅稳衬，镜里春明媚。花颜难老，寿杯频劝浮蚁。
闻道潇洒才郎，天庭试罢，名挂登科记。昨夜凉风新过雁，还有音书来寄。千万楼台，三千粉黛，今在谁家醉。归来欢笑，一床真个双美。

作者简介：周申，福建建安（今福建建瓯）人。理宗宝庆二年（一二二六）进士（《宋诗纪事补遗》卷二一）。